අධ්‍යයන පොදු සහතික පත්‍ර උසස් පෙළ විභාගයේ මෑතක දී නිකුත් කළ සමස්ත ප්‍රතිඵලය අවලංගු කරන ලෙස ඉල්ලා එම විභාගයට පෙනී සිටි සිසුන් පිරිසක් ගොනු කළ මූලික අයිතිවාසිකම් පෙත්සමක් විභාගයට ගැනීමට ශ්‍රේෂ්ඨාධිකරණය ඊයේ (13)) අවසර දුන්නේ ය.මෙම ප්‍රතිඵල නිකුත් කිරීමේ ක්‍රියාවලිය මගින් ආණ්ඩු ක්‍රම ව්‍යවස්ථාවේ 12 (1) වගන්තිය මගින් සහතික කර ඇති සමාන ලෙස සැලකීමේ අයිතිවාසිකම උල්ලංඝනය විය හැකිය යන පදනම මත මෙම පෙත්සම විභාගයට ගැනීමට අවසර දෙනු ලැබීය.